ງານວາງສະແດງ ແລະ ໂອ້ລົມສົນທະນາກ່ຽວກັບຫົວຂໍ້ທະເລຕາເວັນອອກຢູ່ ຝລັ່ງ
(ງານວາງສະແດງແລະໂອ້ລົມສົນທະນາ
ກ່ຽວກັບຫົວຂໍ້ທະເລຕາເວັນອອກຢູ່ຝລັ່ງ)
ງານວາງສະແດງ - ຮູບເງົາ - ການໂອ້ລົມສົນທະນາທີ່ມີຫົວຂໍ້ “ມຸ່ງໄປເຖິງທະເລຕາເວັນອອກ” ຖືກດຳເນີນໃນຕອນບ່າຍວັນທີ 12/12, ຢູ່ນະຄອນຫຼວງປາຣີ, ປະເທດຝລັ່ງ. ການເຄື່ອນໄຫວນີ້ໂດຍສະມາຄົມໃຫຍ່ຊາວຫວຽດນາມ ປະຈຳຝລັ່ງ, ສະມາຄົມມິດຕະພາບຝລັ່ງ - ຫວຽດນາມ, ສະມາຄົມນັກສຶກສາຫວຽດນາມ ປະຈຳຝລັ່ງ, ກຸ່ມຄົ້ນຄວ້າທະເລຕາເວັນອອກ ແລະ ສູນຂໍ້ມູນຂ່າວສານ ແລະ ເອກະສານກ່ຽວກັບຫວຽດນາມ ພ້ອມກັນຈັດຕັ້ງ ເພື່ອແນໃສ່ຊ່ວຍໃຫ້ທຸກຄົນມີຄວາມເຂົ້າໃຈກ່ຽວກັບອະທິປະໄຕຂອງຫວຽດນາມ ຢູ່ທະເລຕາເວັນອອກ, ກ່ຽວກັບສະພາບການທະເລຕາເວັນອອກ ໃນປະຈຸບັນ ແລະ ຮຽກຮ້ອງການສະໜັບສະໜູນສຳລັບເລື່ອງປົກປັກຮັກສາອະທິປະໄຕເຂດທະເລ, ໝູ່ເກາະທີ່ສັກກະລະບູຊາຂອງຫວຽດນາມ ກວ່າອີກ. ຄະນະຈັດຕັ້ງກໍໄດ້ສາຍບັນດາຮູບເງົາເອກະສານທີ່ກ່ຽວຂ້ອງເຖິງພູມສາດ, ປະຫວັດສາດຂອງທະເລຕາເວັນອອກ ແລະ ບັນດາການເຄື່ອນໄຫວຫວ່າງມໍ່ໆມານີ້ຂອງຈີນ ເພື່ອແນໃສ່ປ່ຽນແປງສະພາບເດີມຢູ່ທະເລຕາເວັນອອກ, ເຮັດໃຫ້ສະພາບການຢູ່ທະເລຕາເວັນອອກມີຄວາມເຄັ່ງຕຶງ.
ໃນຂອບເຂດງານວາງສະແດງ “ມຸ່ງໄປເຖິງທະເລຕາເວັນອອກ” ຍັງມີການໂອ້ລົມສົນທະນາກ່ຽວກັບສະພາບການຢູ່ທະເລຕາເວັນອອກໃນປະຈຸບັນ, ປະຕິກິລິຍາຂອງປະເທດຕ່າງໆໃນພາກພື້ນ ແລະ ທ່າທີ່ຂອງອາເມລິກາ, ຍີ່ປຸ່ນ, ສະຫະພາບເອີລົບ ສຳລັບສະພາບການຢູ່ທະເລຕາເວັນອອກ. ບັນດາຄຳເຫັນລ້ວນແຕ່ສະແດງເຖິງການສະໜັບສະໜູນຫວຽດນາມ ແລະ ປາດຖະໜາຢາກແກ້ໄຂບັນດາຄວາມບໍ່ລົງລອຍກັນໂດຍສັນຕິວິທີ, ບົນພື້ນຖານກົດໝາຍສາກົນ.
(ແຫຼ່ງຄັດຈາກ VOV)